Jao miense, Sinterklaos kump weer bienao in ut landj en det beteikènt weer de tied van sjpeculaas. In waek 46, vanaaf 11 t/m 15 november 2019 komme de leje vanne Stg. Boerebroelof Zjwaame weer biej uch aanbelle mit de vraog of geur ein pekske sjpeculaas wilt kaupe.
Ein pak kos 1.90 euro en mit de aankommende sinterklaos-daag sjmaak det ech lekker!!! Laot de leje vanne Boerebroelof neet inne kaaj sjtaon en kaup ein pekske van deze lekkere sjpeculaas. Zo sjteunt geur auch de Boerebroelof Zjwaame. Want mit de opbrings van dees actie kènne veur uch weer ein sjoon programma beeje, en det programma begint al op ZONJIG 24 NOVEMBER 2019.
Dèn waerd namelik ut nuuje BOEREBROEDSPAAR van ut vastelaovesseizoen 2019/2020 oetgeroope in zaal “de Mert”. Veur beginne om hallef veer, eers waerd dèn ut paar van veurig jaor, Ginny en Peter, gesjeije en om ellef menute euver vief waerd ut nuuje boerebroedspaar oetgeroope. Veur zorge veur sjone meziek en auch nag ein optreje. Noteer 24 november alvas in ugge agenda en laot ut vastelaovesgeveul al op uch inwèrke !!!